CELEX: 62019TN0609
Language: hu
Date: 2019-09-09 00:00:00
Title: T-609/19. sz. ügy: 2019. szeptember 9-én benyújtott kereset – Canon kontra Bizottság

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/71
            
         
      2019. szeptember 9-én benyújtott kereset – Canon kontra Bizottság
      (T-609/19. sz. ügy)
      (2019/C 399/89)
      Az eljárás nyelve: angol
      
         Felek
      
      
         Felperes: Canon Inc. (Tokió, Japán) (képviselők: U. Soltész, W. Bosch, C. von Köckritz, K. Winkelmann, J. Schindler, D. Arts, W. Devroe ügyvédek és M. Reynolds Solicitor)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. június 27-i, a felperessel 2019. július 1-jén közölt C(2019) 4559 final bizottsági határozatot, amely bírságot szab ki azért, mert a 139/2004/EK tanácsi rendelet (1) 4. cikke (1) bekezdésének megsértésével elmulasztottak bejelenteni egy összefonódást, valamint azért, mert a 139/2004/EK tanácsi rendelet 7. cikke (1) bekezdésének megsértésével végrehajtottak egy összefonódást (M.8179 ügy – Canon/Toshiba Medical Systems Corporation, a 14. cikk (2) bekezdése szerinti eljárás);
               
            
                  —
               
               
                  vagylagosan, a vele szemben kiszabott bírságokat törölje vagy jelentősen csökkentse azok összegét;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes három jogalapra hivatkozik.
      
                  1.
               
               
                  Első jogalap: a Bizottság nyilvánvalóan tévesen alkalmazta a jogot, amikor helytelenül alkalmazta a 139/2004/EK tanácsi rendelet 4. cikkének (1) bekezdése és 7. cikkének (1) bekezdése szerinti értékeléshez szükséges jogi tesztet.
                  
                              —
                           
                           
                              A felperes azzal érvel, hogy a Bizottság figyelmen kívül hagyja a fennálló ítélkezési gyakorlatot, amikor az „egyetlen összefonódás részleges végrehajtásának” előzmények nélküli és alá nem támasztott fogalmából indul ki. Különösen, a Bizottság által lefolytatott értékelés nem támasztja alá, hogy a kérdéses közbenső ügylet oly módon hozzájárult volna a céltársaság feletti irányítás tartós megváltozásához, ahogyan azt az ítélkezési gyakorlat megköveteli.
                           
                        
            
                  2.
               
               
                  Második jogalap: jóllehet a felperes részéről nem nyert bizonyítást szándékosság vagy gondatlanság, a Bizottság a 139/2004/EK tanácsi rendelet 14. cikkének, a nulla poena sine lege és a jogos bizalom elvének, továbbá az arányosság elvének és a halmazati elvnek a megsértésével bírságot szabott ki a felperessel szemben. A felperes ezért azt kéri, hogy a Törvényszék gyakorolja a 139/2004/EK tanácsi rendelet 16. cikke és az EUMSZ 261. cikk szerinti korlátlan felülvizsgálati jogkörét annak érdekében, hogy a bírságok tekintetében teljes egészében semmisítse meg a határozatot, vagy jelentősen csökkentse a bírságokat.
               
            
                  3.
               
               
                  Harmadik jogalap: a Bizottság lényeges eljárási szabályokat sértett. A felperes azzal érvel, hogy a Bizottság megsértette a 139/2004/EK tanácsi rendelet 18. cikkét és a felperes védelemhez való jogát, amikor a felperessel szemben megtagadta azt a lehetőséget, hogy az újabb érvekkel és tényekkel/bizonyítékokkal kapcsolatban egy kiegészítő kifogásközlésre vagy tényállást közlő levélre adott hivatalos válaszban és újabb meghallgatás során fejthesse ki észrevételeit.
               
            
         (1)  A vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet (az EK összefonódás-ellenőrzési rendelete) (HL 2004. L 24., 1. o.; magyar nyelvű különkiadás 8. fejezet, 3. kötet, 40. o.).